stanford-oval/wikipedia huggingface dataset:
กอดวิน เอิร์ลแห่งเวสเซ็กซ์
รัชสมัยของพระโอรสของพระเจ้าคานุตมหาราช > การฆาตกรรมอัลเฟรดเจ้าชายแองโกลแซ็กซัน

เจ้าชายแองโกลแซ็กซันพยายามกอบกู้บัลลังก์กลับคืนมา เอ็ดเวิร์ดกับอัลเฟรดที่ถูกขับไล่ออกจากประเทศไปอยู่ในนอร์ม็องดีรวบรวมกองเรือล่องเรือมาอังกฤษ เมื่อถึงเซาแธมตัน เอ็ดเวิร์ดผู้เป็นพี่พบว่าชาวเมืองหยิบอาวุธขึ้นมาต่อต้านพระองค์ ไม่ประสงค์ที่จะยอมรับพระโอรสของพระเจ้าเอเธลเรดผู้อ่อนแอและเป็นที่เกลียดชัง เอ็ดเวิร์ดไม่มีทางเลือกจึงตัดสินใจกลับไปนอร์ม็องดี
อัลเฟรดเจ้าชายแองโกลแซ็กซัน (ดิ เอเธลิง) ขึ้นฝั่งบนชายฝั่งซัสเซ็กซ์พร้อมกับผู้คุ้มกันชาวนอร์มันที่จ้างมาและตั้งใจจะเดินทางไปลอนดอน พระองค์ถูกเอิร์ลก็อดวินแห่งเวสเซ็กซ์จับกุมตัวและทำลายดวงตาอย่างโหดเหี้ยม หลังจากนั้นไม่นานพระองค์ประสบกับความตายอันแสนทรมานที่อีลีเนื่องจากพิษบาดแผลและถูกฝังที่อาสนวิหารอีลี
เมื่อพระเชษฐาร่วมมารดาของอัลเฟรด ฮาร์ธาคนุต สืบทอดตำแหน่งต่อจากพระเชษฐาต่างมารดาของตน แฮโรลด์ พระองค์ดำเนินคดีกับเอิร์ลดก็อดวินและลิฟิง บิชอปแห่งวูร์สเตอร์และเครดิตัน จากการมีส่วนร่วมในการฆาตกรรมอัลเฟรด บิชอปเสียสังฆมณฑลของตน เอิร์ลก็อดวินมอบของกำนัลเป็นเรือรบที่บรรทุกคนได้แปดสิบคนให้แก่พระเจ้าแฮโรลด์ เขาพ้นข้อกล่าวหาและได้ทรัพย์สินที่ดินอันกว้างใหญ่ไพศาลกลับคืนมา
รัชสมัยของพระเจ้าเอ็ดเวิร์ดผู้สารภาพ

เมื่อฮาร์ธาคนุตสิ้นพระชนม์ในปี ค.ศ. 1042 ก็อดวินสนับสนุนการอ้างสิทธิ์ในบัลลังก์ของพระโอรสคนสุดท้ายของพระเจ้าเอเธลเรด เอ็ดเวิร์ดผู้สารภาพ เอ็ดเวิร์ดใช้เวลาสามสิบปีก่อนหน้าในนอร์ม็องดีเป็นส่วนใหญ่ การครองราชย์ของพระองค์กอบกู้บัลลังก์แห่งอังกฤษให้แก่ราชตระกูลเวสเซ็กซ์ชนท้องถิ่นเดิม
รัชสมัยของพระเจ้าเอ็ดเวิร์ดผู้สารภาพ > ผู้ต่อต้านอำนาจของชาวนอร์มัน

แม้จะถูกกล่าวหาว่ามีส่วนรู้เห็นในการสิ้นพระชนม์ของอัลเฟรดเจ้าชายแองโกลแซ็กซัน แต่ก็อดวินก็หาทางให้บุตรสาว อีดิธแห่งเวสเซ็กซ์ ได้แต่งงานกับพระเจ้าเอ็ดเวิร์ดในปี ค.ศ. 1045 เมื่อพระเจ้าเอ็ดเวิร์ดดึงที่ปรึกษา ขุนนาง และนักบวชมาจากดัชชีนอร์ม็องดีของพระมารดาที่พระองค์เติบโตมา ก็อดวินกลายเป็นผู้นำฝ่ายต่อต้านการเติบโตทางอิทธิพลของชาวนอร์มันในอังกฤษ หลังการปะทะอันรุนแรงระหว่างชาวเมืองโดเวอร์กับยูซตาสที่ 2 เคานต์แห่งบูโลญในปี ค.ศ. 1051 พระเจ้าเอ็ดเวิร์ดตัดสินให้ก็อดวินเป็นอาชญากรจากไม่ยอมลงโทษชาวเมืองโดเวอร์ที่ท้าทายอำนาจขุนนางเจ้าของที่ดินชาวนอร์มัน
ก็อดวินและบุตรชายถูกขับไล่ออกจากอาณาจักรในเดือนกันยายน ค.ศ. 1051 ทว่าการเมืองที่โน้มเอียงไปทางชาวนอร์มันของเอ็ดเวิร์ดไม่นานก็ปลุกปั่นความเป็นปรปักษ์ในวงกว้าง เพื่อคว้าโอกาสไว้ ก็อดวินที่ถูกขับไล่ออกจากประเทศร่วมกับบุตรชาย แฮโรลด์ บุกอังกฤษในเดือนกันยายน ค.ศ. 1052 เอ็ดเวิร์ดที่ไร้การป้องกันถูกบีบให้คืนสิทธิ์ครอบครองและตำแหน่งทั้งหมดให้ครอบครัวก็อดวิน
การเสียชีวิตและผู้สืบทอด

ก็อดวินเสียชีวิตอย่างกระทันหันเมื่อวันที่ 15 เมษายน ค.ศ. 1053 หลังเป็นลมชักขณะกำลังทานมื้อเย็นกับกษัตริย์ที่งานเลี้ยงหลวงที่วินเชสเตอร์ ซึ่งอาจเป็นลมชักที่เกิดจากการตกเลือดในสมอง
ตำแหน่งเอิร์ลแห่งเวสเซ็กซ์ของเขาถูกสืบทอดต่อโดยบุตรชายคนโต แฮโรลด์ ก็อดวินสัน ที่ต่อมาสืบทอดตำแหน่งต่อจากพระเจ้าเอ็ดเวิร์ดเป็นกษัตริย์แห่งอังกฤษในปี ค.ศ. 1066 แฮโรลด์เผชิญหน้ากับน้องชาย ทอสทิก ก็อดวินสัน ที่บุกอังกฤษพร้อมกับฮารัลด์ ฮาร์ดราดาที่สมรภูมิสแตมฟอร์ดบริดจ์ ซึ่งทอสทิกถูกสังหาร แต่ก็ถูกล้มล้างอำนาจและถูกสังหารพร้อมกับน้องชาย เกิร์ธและลอฟวิน ที่สมรภูมิเฮสติงส์ บุตรชายคนเดียวของก็อดวินที่รอดชีวิต วุล์ฟน็อธ ใช้ชีวิตที่เหลือไปกับการถูกจองจำในนอร์ม็องดีจนกระทั่งพระเจ้าวิลเลียมผู้พิชิตสิ้นพระชนม์ในปี ค.ศ. 1087
การเสียชีวิตและผู้สืบทอด > ทายาท

สเวน ก็อดวินสัน เอิร์ลแห่งเฮริฟอร์ดเชอร์ (ค.ศ. 1021 – 29 กันยายน ค.ศ. 1052)
พระเจ้าแฮโรลด์ที่ 2 แห่งอังกฤษ (ค.ศ. 1022 – 14 ตุลาคม ค.ศ. 1066)
อีดิธแห่งเวสเซ็กซ์ (ค.ศ. 1025 – 18 ธันวาคม ค.ศ. 1075) พระราชินีคู่สมรสของพระเจ้าเอ็ดเวิร์ดผู้สารภาพ
ทอสทิก ก็อดวินสัน เอิร์ลแห่งนอร์ธัมเบรีย (ค.ศ. 1026 – 25 กันยายน ค.ศ. 1066)
เกิร์ธ ก็อดวินสัน เอิร์ลแห่งอีสต์แองเกลีย (ค.ศ. 1032 – 14 ตุลาคม ค.ศ. 1066)
ลอฟวิน ก็อดวินสัน เอิร์ลแห่งเคนต์ (ค.ศ. 1035 – 14 ตุลาคม ค.ศ. 1066)
วุล์ฟน็อธ ก็อดวินสัน (ค.ศ. 1040 – เสียชีวิตหลังปี ค.ศ. 1087)
อัล์ฟการ์ อาจเป็นพระในแร็งส์
เอ็ดจิวา (เสียชีวิต ค.ศ. 1066)
กุนฮิลดา แม่ชี (เสียชีวิต 24 สิงหาคม ค.ศ. 1087)
แหล่งข้อมูลอื่น

Britannica: Godwine EARL OF WESSEX
English Monarchs: Godwin, Earl of Wessex
↑
กัวนีน

Chemical compound
กัวนีน หรือ กวานีน (อังกฤษ: guanine มีสัญลักษณ์ G หรือ Gua) เป็นหนึ่งในนิวคลีโอเบสหลัก 4 ชนิด ที่พบในกรดนิวคลีอิกคือดีเอ็นเอและอาร์เอ็นเอ ส่วนนิวคลีโอเบสอีก 3 อย่างอื่นก็คือ adenine, cytosine และไทมีน (จะเป็น uracil ในอาร์เอ็นเอ)
ภายในดีเอ็นเอ กัวนีนจะจับคู่กับ cytosine
นิวคลีโอไซด์ที่มีกัวนีนเป็นองค์ประกอบเรียกว่า กัวโนซีน (guanosine)
กัวนีนมีสูตรเคมี C5H5N5O ดังนั้น จึงเป็นสารอนุพัทธ์ของพิวรีน ประกอบด้วยวงแหวน pyrimidine-อิมิดาโซล และมีพันธะคู่แบบคอนจูเกต (conjugated double bond)
ความไม่อิ่มตัวของโครงสร้างจึงทำให้มีแนวระนาบ
เชิงอรรถและอ้างอิง

↑  Dawson, R.M.C., et al., Data for Biochemical Research, Oxford, Clarendon Press, 1959.
แหล่งข้อมูลอื่น

Guanine MS Spectrum
Guanine at chemicalland21.com
กานต์นรินทร์ ถาวรศักดิ์

| ข้อมูลส่วนตัว |
| --- | --- | --- | --- |
ชื่อเต็ม:  กานต์นรินทร์ ถาวรศักดิ์
วันเกิด:   (1997-05-27) 27 พฤษภาคม ค.ศ. 1997 (27 ปี)
สถานที่เกิด:  จังหวัดราชบุรี , ประเทศไทย
ส่วนสูง:  1.75 m (5 ft 9 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  พีที ประจวบ
สโมสรเยาวชน
2012–2014:  โรงเรียนกรุงเทพคริสเตียน
สโมสรอาชีพ*
| ปี |  ทีม |  ลงเล่น |  (ประตู) |
| 2014 |  บีอีซี เทโรศาสน |  0 |  (0) |
| 2015 |  → บีซีซี เทโร (ยืมตัว) |  16 |  (4) |
| 2016–2019 |  ราชบุรี มิตรผล |  5 |  (1) |
| 2017 |  → ศรีสะเกษ (ยืมตัว) |  14 |  (1) |
| 2018 |  → สุพรรณบุรี (ยืมตัว) |  6 |  (0) |
| 2019 |  → ศรีสะเกษ (ยืมตัว) |  31 |  (3) |
| 2020–2022 |  การท่าเรือ |  20 |  (0) |
| 2022 |  คัสตอม ยูไนเต็ด (ยืมตัว) |  8 |  (0) |
| 2023–2024 |  เมืองทอง ยูไนเต็ด |  31 |  (1) |
| 2024– |  พีที ประจวบ |  0 |  (0) |
ทีมชาติ‡
| 2015–2016 |  ไทย U19 |  4 |  (0) |
| 2017–2018 |  ไทย U21 |  4 |  (0) |
| 2018–2020 |  ไทย U23 |  6 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 5 มิถุนายน 2024 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 26 มีนาคม 2019
กานต์นรินทร์ ถาวรศักดิ์ (อังกฤษ: Kanarin Thawornsak, ชื่อเล่น: ฟลุ๊ค, เกิด 27 พฤษภาคม 2540) นักฟุตบอลอาชีพชาวไทยในตำแหน่งกองกลาง ปัจจุบันเล่นให้กับสโมสรพีที ประจวบ ในไทยลีก
กานต์นรินทร์ เมื่อครั้งยังเล่นให้กับ ราชบุรี มิตรผล ได้ถูกสโมสร ศรีสะเกษ เอฟซี ยืมตัวไปใช้งาน ก่อนที่ต่อมาเขาจะได้ย้ายไปเล่นให้กับสโมสร การท่าเรือ
กันดั้มแซนด์ร็อค

| XXXG-01SR กันดั้มแซนด์ร็อค > ข้อมูลทั่วไป |
| --- | --- |
ประเภท: โมบิลสูท
ความสูง: 16.5 เมตร
น้ำหนัก: 7.5 ตัน
เกราะ: โลหะผสมกันดาเนียม
อุปกรณ์: ปืนวัลแคน มิสไซล์นำวิถี ดาบตะขอความร้อน โล่
นักบินสำคัญ: ควอเทอร์ ลาบาบา วินเนอร์
ด ค ก
XXXG-01SR กันดั้มแซนด์ร็อค (ญี่ปุ่น: ガンダムサンドロック) (อังกฤษ: Gundam Sandrock) เป็นโมบิลสูทที่มีบทบาทสำคัญในการ์ตูนญี่ปุ่น อะนิเมะ บันทึกการยุทธ์บทใหม่ กันดั้มวิง ออกแบบโดยคุนิโอะ โอคาวาระ
กันดั้มแซนด์ร็อคเป็นหนึ่งในกันดั้มทั้งห้าเครื่องซึ่งมีต้นแบบมาจาก XXXG-00W0 วิงกันดั้มซีโร่ที่นักวิทยาศาสตร์ทั้งห้าได้ร่วมกันพัฒนาเพื่อใช้ต่อสู้กับองค์กรลับ OZ (Organization of Zodiac) แต่เนื่องจากพลังในการต่อสู้ของวิงกันดั้มซีโร่นั้นสูงเกินไปจนเป็นอันตราย นักวิทยาศาสตร์ทั้งห้าจึงได้ยกเลิกแผนการสร้างวิงกันดั้มซีโร่และได้แยกย้ายกันไปสร้างกันดั้มของตัวเอง กันดั้มแซนด์ร็อคได้รับการพัฒนาโดย ศาสตราจารย์ H
กันดั้มแซนด์ร็อคเป็นโมบิลสูทที่มีเกราะหนาและกำลังมากที่สุดในกันดั้มห้าเครื่อง โดยอาวุธหลักของกันดั้มแซนด์ร็อคก็คือดาบแบบตะขอขนาดใหญ่สองเล่มซึ่งสามารถเร่งความร้อนเพื่อเพิ่มพลังทำลายได้ โล่ของกันดั้มแซนด์ร็อคสามารถฉายแสงเพื่อให้เซนเซอร์ของศัตรูพร่ามัวไปชั่วขณะ โล่และดาบตะขอทั้งสองเล่มสามารถนำมาประกอบกับแบ็คแพ็คท่อขับดันด้านหลังเป็นอาวุธที่เรียกว่า ครอสครัชเชอร์ ซึ่งใช้พุ่งเข้าระยะประชิดและหนีบโมบิลสูทของศัตรู ที่ไหล่ทั้งสองข้างของกันดั้มแซนด์ร็อคยังมีมิสไซล์นำวิถีขนาดเล็กติดตั้งไว้ นักบินของกันดั้มแซนด์ร็อคก็คือ ควอเทอร์ ลาบาบา วินเนอร์ รหัสที่ OZใช้เรียกกันดั้มแซนด์ร็อคก็คือกันดั้ม 04
เนื้อเรื่องของภาคกันดั้มวิง เอนด์เลสวอลซ์ได้เปิดเผยว่าเดิมทีนั้นกลุ่มตระกูลบาร์ตันได้เตรียมใช้กันดั้มทั้งห้าในปฏิบัติการเมเทโอโดยใช้กันดั้มในการกวาดล้างกำลังของศัตรูที่ยังเหลืออยู่หลังจากทิ้งโคโลนีลงไปบนโลก แต่นักวิทยาศาสตร์ทั้งห้าไม่เห็นด้วยกับแผนการนี้จึงส่งกันดั้มไปยังโลกเพื่อต่อสู้กับ OZด้วยสงครามกองโจร
เมื่อเริ่มการต่อสู้กับ OZ นั้น ควอเทอร์ได้รับการสนับสนุนจากกลุ่มแม็กกาแน็คซึ่งต่อต้าน OZในพื้นที่ตะวันออกกลาง ควอเทอร์ได้ให้กันดั้มแซนด์ร็อคระเบิดตัวเองเพื่อถ่วงเวลาการโจมตีของ OZ ขณะที่จะกลับไปอวกาศ ซึ่งซากของกันดั้มแซนด์ร็อคได้ถูกกลุ่มแม็กกาแน็คชิงจาก OZ เพื่อไปสร้างใหม่และนำกลับไปคืนควอเทอร์ ต่อมากันดั้มแซนด์ร็อคได้รับการปรับปรุงโดยโฮวาร์ดเพื่อให้ใช้งานในอวกาศได้
หลังจากที่ภาคเอนด์เลสวอลซ์ออกฉาย ฮาจิเมะ คาโทกิก็ได้ออกแบบกันดั้มแซนด์ร็อคใหม่อีกครั้งและเรียกว่ารุ่นแรกเริ่ม (early type)ให้มีลักษณะที่ใกล้เคียงกับกันดั้มแซนด์ร็อครุ่นปรับปรุงในภาคเอนด์เลสวอลซ์มากกว่าเดิม
กันดั้มแซนด์ร็อครุ่นปรับปรุง

| XXXG-01SR2 กันดั้มแซนด์ร็อครุ่นปรับปรุง > ข้อมูลทั่วไป |
| --- | --- |
ประเภท: โมบิลสูท
ความสูง: 16.5 เมตร
น้ำหนัก: 7.5 ตัน
เกราะ: โลหะผสมกันดาเนียม
อุปกรณ์: ปืนวัลแคน ดาบตะขอความร้อน มิสไซล์นำวิถี โล่ บีมซับมาชีนกัน
นักบินสำคัญ: ควอเทอร์ ลาบาบา วินเนอร์
ด ค ก
XXXG-01SR2 กันดั้มแซนด์ร้อครุ่นปรับปรุง(ญี่ปุ่น:ガンダムサンドロック改 ;อังกฤษ:Gundam Sandrock Kai) เป็นโมบิลสูทซึ่งเป็นรุ่นปรับปรุงของกันดั้มแซนด์ร็อคในช่วงหลังของบันทึกการยุทธ์บทใหม่ กันดั้มวิง ออกแบบโดยคุนิโอะ โอคาวาระ
กันดั้มแซนด์ร็อครุ่นปรับปรุงได้รับการปรับแต่งโดยโฮวาร์ดเพื่อให้ใช้งานในอวกาศได้ เนื่องจากแบ็คแพ็คท่อขับดันด้านหลังไม่สามารถถอดออกมาได้เหมือนรุ่นแรกจึงไม่สามารถใช้ครอสครัชเชอร์ได้ แต่ได้ติดบีมซับมาชีนกันเพื่อให้ต่อสู้ในระยะไกลได้ดีกว่าเดิม
กันดั้มแซนด์ร็อครุ่นปรับปรุงมีบทบาทสำคัญในการต่อสู้กับกองทัพโมบิลดอลล์ของไวท์แฟงก์ ซึ่งฮีโร่ ยุยได้ติดตั้งซีโร่ซิสเต็มให้กับระบบของกันดั้มแซนด์ร็อครุ่นปรับปรุงเป็นการชั่วคราว เพื่อให้คาเทอร์สามารถช่วยประสานงานกับนักบินกันดั้มคนอื่นต่อสู้กับโมบิลดอลล์ได้อย่างมีประสิทธิภาพ
กันดั้มแซนด์ร็อครุ่นปรับปรุง > ฉบับเอนด์เลสวอลซ์

| XXXG-01SR2 กันดั้มแซนด์ร็อครุ่นปรับปรุง (ฉบับเอนด์เลสวอลซ์) > ข้อมูลทั่วไป |
| --- | --- |
ประเภท: โมบิลสูท
ความสูง: 16.5 เมตร
น้ำหนัก: 7.9 ตัน
เกราะ: โลหะผสมกันดาเนียม
กำลังเครื่อง: 2998 kW
อุปกรณ์: ปืนวัลแคน ดาบตะขอความร้อน โล่
นักบินสำคัญ: ควอเทอร์ ลาบาบา วินเนอร์
ด ค ก
กันดั้มแซนด์ร็อครุ่นปรับปรุงได้รับการออกแบบใหม่อีกครั้งใน OVA กันดั้มวิง เอนด์เลสวอลซ์โดยฮาจิเมะ คาโทกิ ในมังงะภาคเสริมจะใช้กันดั้มแซนด์ร็อครุ่นปรับปรุงที่ออกแบบใหม่นี้แทนแบบของภาคโทรทัศน์ ในวิดีโอเกมและโมเดลคิทมักเรียกกันดั้มแซนด์ร็อครุ่นปรับปรุงที่ออกแบบใหม่นี้ว่ากันดั้มแซนด์ร็อคคัสตอมเพื่อไม่ให้สับสนกับแบบของภาคโทรทัศน์
ดาบตะขอความร้อนซึ่งเป็นอาวุธหลักของกันดั้มแซนด์ร็อคมีขนาดใหญ่กว่าที่ใช้ในภาคโทรทัศน์มาก แม้จะไม่ปรากฏให้เห็นในเรื่อง แต่ในวิดีโอเกมและโมเดลคิทนั้นกันดั้มแซนด์ร็อครุ่นปรับปรุงจะมีโล่ซึ่งสามารถนำดาบตะขอมาประกอบเป็นครอสครัชเชอร์ได้เหมือนรุ่นแรก
รูปแบบอื่นๆ > กันดั้มแซนด์เลออน

ปรากฏตัวในภาคเสริม ความมุ่งมั่นของทิเอล (新機動戦記ガンダムW ～ティエルの衝動～) กันดั้มแซนด์เลออนเป็นโมบิลสูทเตรียมผลิตจำนวนมากที่พวก OZที่รอดจากสงครามแอบพัฒนาขึ้นโดยใช้ข้อมูลของกันดั้มแซนด์ร็อค โดยเปลี่ยนดาบตะขอเป็นแบบที่ใช้ความเย็นจัดทำให้เกราะของศัตรูแตก ทหารของ OZ ด็อปเปลท์ใช้กันดั้มแซนด์เลออนไล่ตามพวกทิเอล นอนบลูซึ่งขโมยกันดั้มหนีไป
รูปแบบอื่นๆ > กันดั้มแซนด์เลออนคัสตอม

ปรากฏตัวในภาคเสริม ความมุ่งมั่นของทิเอล (新機動戦記ガンダムW ～ティエルの衝動～) เป็นรุ่นปรับปรุงของกันดั้มแซนด์เลออน โดยติดถังเชื้อเพลิงที่ขาและแขนติดบีมกันของ OZ-10VMSX กันดั้มแอสคิวลาปิอัสไว้เพื่อเพิ่มความสามารถในการต่อสู้
ดูเพิ่ม

รายชื่อหุ่นยนต์ใน After Colony
กัตส์ (อัลบั้ม)

กัตส์ (อังกฤษ: Guts) เป็นสตูดิโออัลบั้มลำดับที่สองของนักร้องนักแต่งเพลงชาวอเมริกัน โอลิเวีย โรดริโก วางจำหน่ายเมื่อวันที่ 8 กันยายน ค.ศ. 2023 ผ่านเกฟเฟนเรเคิดส์ ประพันธ์และบันทึกโดยโรดริโก ทำงานใกล้ชิดร่วมกับแดน นิโกร โปรดิวเซอร์และนักดนตรีในอัลบั้มเปิดตัวของเธอ ซาวเออร์ (2021) แรงบันดาลใจจากช่วงเวลาหลังความสำเร็จของอัลบั้มซาวเออร์ทันที โรดริโกได้เริ่มทำอัลบั้มกัตส์โดยหวังว่าจะสะท้อนถึงกระบวนการเติบโตที่เธอประสบในช่วงปลายวัยรุ่น
เป็นการบันทึกแนวเพลงงป็อปที่หลากหลายด้วยเพลงที่มีพลังและเพลงบัลลาดที่นุ่มนวล กัตส์ได้ทดลองกับอิทธิพลของแนวร็อกมากกว่าอัลบั้มก่อน โดยใช้เสียงกีตาร์และกลองที่หลากหลายจากรูปแบบออลเทอร์นาทิฟและป็อปร็อกรุ่นเก่า มีเนื้อหาเกี่ยวกับการเปลี่ยนแปลงของโรดริโกจากวัยรุ่นสู่วัยผู้ใหญ่และความยากลำบาก
ได้รับการชื่นชมอย่างกว้างขวางจากนักวิจารณ์เพลง อัลบั้มกัตส์ได้รับการยกย่องว่าเป็นความเฉลียวฉลาด ความซับซ้อน และความทันสมัยของโรดริโก ตลอดจนสุนทรียศาสตร์และพลังทางดนตรีโดยรวม บทวิจารณ์ระบุทั้งเนื้อเพลงที่ตลกขบขันและเต็มไปด้วยอารมณ์ในอัลบั้ม โดยให้รายละเอียดเกี่ยวกับการต่อสู้ดิ้นรนกับตัวตนของโรดริโก ความผิดหวังในอาชีพการงาน การเป็นดาราที่ไม่คาดคิด และความคาดหวังของสังคมในฐานะหญิงสาว
ในด้านเชิงพาณิชย์ อัลบั้มกัตส์ติดอันดับชาร์ตอัลบั้มใน 14 ประเทศ รวมถึงสหรัฐ ออสเตรเลีย เยอรมนี สวีเดน และสหราชอาณาจักร ในการเปิดตัวครั้งแรกในสหรัฐมียอดการจำหน่าย 302,000 หน่วยเทียบเท่าอัลบั้มในสัปดาห์แรกขณะเดียวกันก็ติดชาร์ตเพลงทั้ง 12 เพลงในอันสูงสุด 40 ของชาร์ตบิลบอร์ดฮอต 100 ซึ่งมีซิงเกิลสามเพลงที่เผยแพร่จากอัลบั้ม รวมถึงเพลงฮิตอันดับหนึ่งในระดับสากล "แวมไพร์" และชาร์ต 10 อันดับแรกในเพลง "แบดไอเดียไรต์?" และ "เก็ตฮิมแบ็ก" เพื่อสนับสนุนอัลบั้มนี้ต่อไป โรดริโกจะเริ่มทัวร์กัตส์เวิลด์ทัวร์ในปี 2024
รายชื่อเพลง

| ลำดับ | ชื่อเพลง | ประพันธ์ | ผู้ผลิต | ยาว |
| --- | --- | --- | --- | --- |
| 1. | "All-American Bitch" | Olivia Rodrigo Dan Nigro | Nigro | 2:45 |
| 2. | "Bad Idea Right?" | Rodrigo Nigro | Nigro | 3:04 |
| 3. | "Vampire" | Rodrigo Nigro | Nigro | 3:39 |
| 4. | "Lacy" | Rodrigo Nigro | Nigro | 2:57 |
| 5. | "Ballad of a Homeschooled Girl" | Rodrigo Nigro | Nigro | 3:23 |
| 6. | "Making the Bed" | Rodrigo Nigro | Nigro | 3:18 |
| 7. | "Logical" | Rodrigo Nigro Julia Michaels | Nigro Ryan Linvill | 3:51 |
| 8. | "Get Him Back!" | Rodrigo Nigro | Nigro Alexander 23 Ian Kirkpatrick | 3:31 |
| 9. | "Love Is Embarrassing" | Rodrigo Nigro | Nigro | 2:34 |
| 10. | "The Grudge" | Rodrigo Nigro | Nigro Linvill | 3:09 |
| 11. | "Pretty Isn't Pretty" | Rodrigo Nigro Amy Allen | Nigro | 3:19 |
| 12. | "Teenage Dream" | Rodrigo Nigro | Nigro | 3:42 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 39:12 |
| ลำดับ | ชื่อเพลง | ประพันธ์ | ผู้ผลิต | ยาว |
| --- | --- | --- | --- | --- |
| 13. | "Obsessed" (hidden track) | Rodrigo Nigro | Nigro | 2:45 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 41:57 |
| ลำดับ | ชื่อเพลง | ประพันธ์ | ผู้ผลิต | ยาว |
| --- | --- | --- | --- | --- |
| 13. | "Scared of My Guitar" (hidden track) | Rodrigo Nigro | Nigro | 4:15 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 43:27 |
| ลำดับ | ชื่อเพลง | ประพันธ์ | ผู้ผลิต | ยาว |
| --- | --- | --- | --- | --- |
| 13. | "Stranger" (hidden track) | Rodrigo Nigro | Nigro | 3:12 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 42:24 |
| ลำดับ | ชื่อเพลง | ประพันธ์ | ผู้ผลิต | ยาว |
| --- | --- | --- | --- | --- |
| 13. | "Girl I've Always Been" (hidden track) | Rodrigo Nigro | Nigro | 2:00 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 41:12 |
ชาร์ต

| ชาร์ต (2023) | ตำแหน่ง สูงสุด |
| --- | --- |
Australian Albums (ARIA): 1
Austrian Albums (Ö3 Austria): 2
Belgian Albums (Ultratop Flanders): 1
Belgian Albums (Ultratop Wallonia): 4
Canadian Albums (Billboard): 1
Croatian International Albums (HDU): 3
Czech Albums (ČNS IFPI): 2
Danish Albums (Hitlisten): 3
Dutch Albums (Album Top 100): 1
Finnish Albums (Suomen virallinen lista): 3
French Albums (SNEP): 5
German Albums (Offizielle Top 100): 1
Greek Albums (IFPI): 10
Hungarian Albums (MAHASZ): 6
Icelandic Albums (Plötutíðindi): 2
Irish Albums (OCC): 1
Italian Albums (FIMI): 3
Japanese Albums (Oricon): 29
Japanese Combined Albums (Oricon): 30
Japanese Hot Albums (Billboard Japan): 31
Lithuanian Albums (AGATA): 2
New Zealand Albums (RMNZ): 1
Norwegian Albums (VG-lista): 1
Polish Albums (ZPAV): 2
Portuguese Albums (AFP): 1
Scottish Albums (OCC): 1
Slovak Albums (ČNS IFPI): 3
Spanish Albums (PROMUSICAE): 1
Swedish Albums (Sverigetopplistan): 1
Swiss Albums (Schweizer Hitparade): 2
UK Albums (OCC): 1
US Billboard 200: 1
US Top Alternative Albums (Billboard): 1
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Canada (Music Canada) | Gold | 40,000 |
| United Kingdom (BPI) | Gold | 100,000 |
 ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการจำหน่าย

| ภูมิภาค | วันที่ | รูปแบบ | ค่าย | อ้างอิง |
| --- | --- | --- | --- | --- |
| หลากหลาย | 8 กันยายน 2023 | บ็อกซ์เซ็ต เทป ซีดี ดิจิทัลดาวน์โหลด การสตรีม แผ่นเสียง | เกฟเฟน |  |
อ่านเพิ่ม

Ganz, Caryn (August 24, 2023). "Olivia Rodrigo, Pop's Brightest New Hope, Just May Be a Rock Star". The New York Times.
| ด ค กโอลิเวีย โรดริโก |
| --- | --- |
 ผลงาน  เพลง  รางวัลและการเข้าชิง  การแสดงสด 
สตูดิโออัลบั้ม:  ซาวเออร์ (2021)  กัตส์ (2023) 
ซิงเกิล:  "ไดเวอส์ไลเซินซ์"  "เดจาวู"  "กูดโฟร์ยู"  "เทรเตอร์"  "บรูเติล"  "แวมไพร์"  "แบดไอเดียไรต์?"  "เก็ตฮิมแบ็ก!"  "แคนต์แคตช์มีนาว"  "อับเซสด์" 
เพลงอื่น ๆ:  "ออลไอวอนต์"  "วันสเต็ปฟอร์เวิร์ด ทรีสเต็ปส์แบ็ก"  "แฮพพิเออร์"  "เฟวอร์ริตไคร์ม"  "เดอะโรสซอง"  "ออล-อเมริกันบิตช์"  "เลซี"  "บัลลาดออฟอะโฮมสกูลด์เกิรล์"  "เมคกิงเดอะเบด"  "เลิฟอิสแอมบราสซิง"  "เดอะกรัดจ์"  "โซอเมริกัน" 
คอนเสิร์ตทัวร์:  ซาวเออร์ทัวร์  กัตส์เวิลด์ทัวร์ 
บทความที่เกี่ยวข้อง:  โอลิเวีย โรดริโก: ไดร์ฟวิงโฮมทูยู
กามาขยามนเทียร

| กามาขยามนเทียร |
| --- | --- |
กามาขยามนเทียร
ศาสนา
ศาสนา: ศาสนาฮินดู
เทพ: พระแม่กามาขยา
เทศกาล: อัมพูพจีเมลา
ที่ตั้ง
ที่ตั้ง: เขานิลจัล, คุวาหาฏี
รัฐ: รัฐอัสสัม
ประเทศ: ประเทศอินเดีย
ที่ตั้งในรัฐอัสสัม
พิกัดภูมิศาสตร์: 26°09′59″N 91°42′20″E﻿ / ﻿26.166426°N 91.705509°E﻿ / 26.166426; 91.705509
สถาปัตยกรรม
ประเภท: ศิลปะนิลจัล
ผู้สร้าง: จักรวรรดิมเลจฉา  สร้างใหม่โดยจักรวรรดิโกจในพระเจ้านระ นารายัณ และจักรวรรดิอาหม
เสร็จสมบูรณ์: 8th-17th century
ลักษณะจำเพาะ
วัด: 6
อนุสรณ์: 8
เว็บไซต์
www.maakamakhya.org
กามาขยามนเทียร (อังกฤษ: Kamakhya Temple) หรือ กามรูปกามาขยามนเทียร (Kamrup-Kamakhya temple) เป็นโบสถ์พราหมณ์ลัทธิศักติที่สร้างขึ้นเพื่อบูชาเจ้าแม่กามาขยา ที่นี่เป็นหนึ่งใน 51 ศักติปีฐะที่เก่าแก่ที่สุด มนเทียรตั้งอยู่บนเขานิลจัล (Nilachal Hill) ทางตะวันตกของเมืองคุวาหาฏีในรัฐอัสสัม ประเทศอินเดีย ที่นี่เป็นมนเทียรหลักในหมู่มนเทียรย่อย ๆ ที่บูชาองค์มหาวิทยาทั้งสิบของลัทธิศักติ คือ พระแม่กาลี, พระแม่ตารา, พระแม่ตรีปุรสุนทรี, พระแม่ภูวเนศวรี, พระแม่ไภรวี, พระแม่ฉินนมัสตา, พระแม่ธูมาวตี, พระแม่พคลามุขี, พระแม่มาตังคี และพระแม่กมลาตมิกา ในมนเทียรหลักนั้นบูชาเทวีสามองค์คือพระแม่ตรีปุรสุนทรี, พระแม่มาตังคี และพระแม่กมลา ในขณะที่อีกเจ็ดพระองค์ประดิษฐานในเจ็ดมนเทียรเฉพาะรายรอบในหมู่มนเทียรเดียวกัน
ในเดือนกรกฎาคม 2015 ศาลสูงอินเดียได้มีคำสั่งให้โอนการบริหารจัดการดูแลมนเทียรจากคณะกรรมการ  Kamakhya Debutter Board ไปยังสมาคม Bordeuri Samaj
โครงสร้างอาคารของมนเทียรนั้นถูกสร้างและปฏิสังขรณ์หลายต่อหลายครั้งในระหว่างศตวรรษที่ 8–17 ซึ่งทำให้เกิดงานศิลปกรรมที่ผสมผสารูปแบบพื้นถิ่นต่าง ๆ เข้าด้วยกัน รูปแบบนี้บางครั้งเรียกว่าเป็น ศิลปะนิลจัล (Nilachal type) อันหมายถึงมนเทียรที่มีโดมทรงกลมบนฐานอาคารทรงกางเขน (hemispherical dome on a cruciform base) ภายในมนเทียรประกอบด้วยสี่โถงหลัก ๆ คือ ครรภคฤห์ และ มณฑป สามจุด ได้แก่ จลันตะ (calanta), ปัญจรัตนะ และ นาฏมนเทียร
กาย เพียร์ซ

| กาย เพียร์ซ |
| --- | --- |
เพียร์ซประชาสัมพันธ์ภาพยนตร์เรื่อง คนเถื่อนเมืองมหากาฬ ที่เทศกาลภาพยนตร์เมืองกาน ปี ค.ศ. 2012
เกิด: กาย เอดเวิร์ด เพียร์ซ  (1967-10-05) 5 ตุลาคม ค.ศ. 1967 (57 ปี) อีลี เคมบริดจ์เชอร์ อังกฤษ
อาชีพ: นักแสดง นักดนตรี
ปีปฏิบัติงาน: 1986–ปัจจุบัน
คู่สมรส: เคท เมสทิตซ์ (1997–2015)
กาย เอดเวิร์ด เพียร์ซ (อังกฤษ: Guy Edward Pearce; เกิด 5 ตุลาคม ค.ศ. 1967) เป็นนักแสดงชาวออสเตรเลียที่เกิดในอังกฤษ เขายังเป็นนักดนตรีอีกด้วย เป็นที่รู้จักในบทบาทเลโอนาร์ด เชลบี ในภาพยนตร์กำกับโดยคริสโตเฟอร์ โนแลน เรื่อง Memento, ร้อยโทเอ็ด เอกซ์เลย์ใน L.A. Confidential, แอดัม ไวต์ลี หรือ เฟลิเซีย จอลลีกูดเฟลโลว์ (แดร็กควีน) ใน The Adventures of Priscilla, Queen of the Desert, ไมก์ ยัง ในซีรีส์ทางโทรทัศน์ของออสเตรเลียเรื่อง Neighbours, บทบาทสมเด็จพระเจ้าเอดเวิร์ดที่ 8 ใน The King's Speech และบทบาทอัลดิช คิลเลียน ในไอรอนแมน 3 เขาได้รับรางวัลเอมมี และได้รับการเสนอชื่อเข้าชิงรางวัลลูกโลกทองคำ รางวัลแซกอวอร์ดส และรางวัลแซตเทิร์น
กาติฟลอกซาซิน

| --- | --- |

ข้อมูลทางคลินิก
รหัส ATC: J01MA16 (WHO) 
ตัวบ่งชี้
PubChem CID: 5379
DrugBank: APRD00996
ECHA InfoCard: 100.190.526 
 สารานุกรมเภสัชกรรม
กาติฟลอกซาซิน (อังกฤษ: Gatifloxacin)
J01MA16
S01AX21
กันดั้มมาร์คทูว์

| RX-178 กันดั้มมาร์คทูว์ > ข้อมูลทั่วไป |
| --- | --- |
ประเภท: โมบิลสูทอเนกประสงค์รุ่นต้นแบบ
ความสูง: 18.5 เมตร (วัดถึงหัว)
น้ำหนัก: 33.4 ตัน (พื้นฐาน) 54.1 ตัน (เต็มพิกัด)
เกราะ: โลหะผสมไททาเนียมและเซรามิก
กำลังเครื่อง: 1930 กิโลวัตต์
อุปกรณ์: วัลแคนพ็อดสองลำกล้อง 60 มม. บีมเซเบอร์ บีมไรเฟิล ไฮเปอร์บาซูก้า 360 มม. เคลย์บาซูก้า โล่
นักบินสำคัญ: คามิล บีดัน เอมม่า ชีน เอล เบียนโน
ด ค ก
RX-178 กันดั้มมาร์คทูว์ (ญี่ปุ่น: ガンダムMk-II) (อังกฤษ: Gundam Mark II) เป็นโมบิลสูทตัวเอกเครื่องแรกของการ์ตูนญี่ปุ่น อะนิเมะซีรีส์โมบิลสูท เซต้ากันดั้มและมีบทบาทในฐานะโมบิลสูทตัวประกอบในโมบิลสูทกันดั้มดับเบิ้ลเซต้า ออกแบบโดยคุนิโอะ โอคาวาระ, มาโมรุ นากาโนะและคาซึมิ ฟุจิตะ
กันดั้มมาร์คทูว์ได้รับการพัฒนาโดยกลุ่มทิทานส์และใช้พื้นฐานของRX-78-2 กันดั้ม โดยเดิมทีทิทานส์มีแผนการสำหรับผลิตจำนวนมากด้วย แต่ยูนิตต้นแบบทั้งสามเครื่องถูกกลุ่มต่อต้านสหพันธ์โลกขโมยไปจากโคโลนี กรีปส์ทูว์ โดยที่กันดั้มมาร์คทูว์เครื่องหนึ่งถูกส่งไปยังบริษัทแอนาไฮม์อิเล็กทรอนิกเพื่อใช้ศึกษาโครงสร้างมูฟเอเบิ้ลเฟรม ส่วนอีกสองเครื่องนั้นกลุ่มต่อต้านสหพันธ์โลกได้แยกชิ้นส่วนเพื่อใช้เป็นอะไหล่เสียหนึ่งเครื่อง ส่วนเครื่องสุดท้ายถูกทาสีใหม่แล้วเก็บไว้ใช้งานเอง โดยเป็นโมบิลสูทประจำตัวคามิล บีดันและต่อมาได้เปลี่ยนไปให้เอมม่า ชีน
กันดั้มมาร์คทูว์เป็นโมบิลสูทเครื่องแรกที่ใช้โครงสร้างมูฟเอเบิ้ลเฟรม(Movable Frame)อย่างเต็มรูปแบบ ในขณะที่โครงสร้างของโมบิลสูทรุ่นก่อนหน้านี้เป็นแค่โครงสำหรับยึดอุปกรณ์ต่างๆไว้ด้วยกันเท่านั้น แต่โครงสร้างของมาร์คทูว์จะรวมอุปกรณ์ต่างๆที่เกี่ยวกับการควบคุมไว้กับโครงด้วย โดยรวมไว้ทุกอย่าง เว้นแต่อาวุธ, ถังเชื้อเพลิงและเกราะเท่านั้น ทำให้สามารถปรับแต่งได้ง่ายและยังมีสมรรถนะมากกว่าโครงสร้างแบบเดิมอีกด้วย
แต่นอกจากโครงสร้างแบบมูฟเอเบิ้ลเฟรมแล้วกันดั้มมาร์คทูว์ก็นับว่าเป็นแค่โมบิลสูทธรรมดา ทั้งยังใช้เกราะโลหะผสมไททาเนียมและเซรามิกจึงมีการป้องกันที่ด้อยกว่าโมบิลสูทที่ใช้เกราะโลหะผสมกันดาเรียม บริษัทแอนาไฮม์อิเล็กทรอนิกจึงได้พัฒนาอุปกรณ์ต่างๆสำหรับเสริมความสามารถของกันดั้มมาร์คทูว์ โดยอุปกรณ์ชิ้นแรกก็คือ ฟลายอิ้งอาเมอร์ ซึ่งเป็นอุปกรณ์ที่ช่วยในการเข้าสู่ชั้นบรรยากาศโลกและสามารถใช้เป็นฐานยืนเพื่อต่อสู้กลางอากาศ
ซูเปอร์กันดั้ม

| RX-178+FXA-05D ซูเปอร์กันดั้ม > ข้อมูลทั่วไป |
| --- | --- |
ประเภท: ร่างประกอบของกันดั้มมาร์คทูว์และยานGดีเฟนเซอร์
ความสูง: 18.5 เมตร (วัดถึงหัว)
น้ำหนัก: 94 ตัน
เกราะ: โลหะผสมไททาเนียมและเซรามิก(กันดั้มมาร์คทูว์) โลหะผสมกันดาเรียม(Gดีเฟนเซอร์)
กำลังเครื่อง: ไม่ปรากฏข้อมูล
อุปกรณ์: วัลแคนพ็อดสองลำกล้อง 60 มม. บีมเซเบอร์ บีมไรเฟิล ไฮเปอร์บาซูก้า 360 มม. บีมไรเฟิลยาว มิสไซล์พ็อด 14 ลำกล้อง โล่
นักบินสำคัญ: เอมม่า ชีน
ด ค ก
อุปกรณ์เสริมสมรรถนะของกันดั้มมาร์คทูว์ชิ้นที่สองจากแอนาไฮม์อิเล็กทรอนิกก็คือ ยาน FXA-05D Gดีเฟนเซอร์ ซึ่งสามารถประกอบกับมาร์คทูว์เป็นซูเปอร์กันดั้มได้ โดยจะมีอัตราเร่งและความคล่องตัวสูงขึ้นถึง20% และยังช่วยเสริมเกราะกันดาเรี่ยมให้ในบางจุดด้วย Gดีเฟนเซอร์ยังมีอาวุธเพิ่มเข้ามาคือบีมไรเฟิลยาวและมิสไซล์พ็อด 14 ลำกล้อง ห้องควบคุมของยานGดีเฟนเซอร์สามารถแยกออกจากซูเปอร์กันดั้มเพื่อต่อสู้ด้วยตัวเองเหมือนเครื่องบินรบได้แต่จะมีอาวุธเพียงปืนเลเซอร์เท่านั้น
ยานGดีเฟนเซอร์ถูกทำลายในการต่อสู้ครั้งสุดท้ายของศึกกรีปส์ ส่วนกันดั้มมาร์คทูว์ได้รับความเสียหายอย่างหนักแต่ได้รับการซ่อมแซมจนสมบูรณ์ในภายหลังและได้นักบินใหม่คือเอล เบียนโน ก่อนจะถูกทำลายในการต่อสู้ครั้งสุดท้ายของสงครามนีโอซีอ้อนครั้งที่หนึ่ง
รูปแบบอื่นๆ > FA-178 ฟุลอาเมอร์กันดั้มมาร์คทูว์

หนึ่งในอุปกรณ์เสริมสมรรถนะของกันดั้มมาร์คทูว์ที่พัฒนาโดยแอนาไฮม์อิเล็กทรอนิก โดยเป็นเกราะเสริมซึ่งติดตั้งอาวุธหนักอย่างบีมแคนน่อนสองลำกล้องและเกรเน็ดลันเชอร์ แต่เกราะนี้จะทำให้ความคล่องแคล่วของมาร์คทูว์ลดลงอย่างมาก แอนาไฮม์อิเล็กทรอนิกจึงพัฒนาGดีเฟนเซอร์ขึ้นมาแทน ฟุลอาเมอร์กันดั้มมาร์คทูว์เป็นส่วนหนึ่งของดีไซน์ต้นฉบับ เซต้ากันดั้ม โมบิลสูทวาริเอชั่น ออกแบบโดย คาซุมิ ฟุจิตะ
รูปแบบอื่นๆ > RX-178-X0 กันดั้มมาร์คทูว์หมายเลขศูนย์

มีอีกชื่อว่า กันดั้มมาร์คทูว์รุ่นต้นแบบ มีสมรรถนะสูงกว่าตัวจริงมากจนสามารถเทียบได้กับโมบิลสูทที่ออกมาในช่วงหลังของศึกกรีปส์ บีมไรเฟิลรุ่นทดลองของกันดั้มมาร์คทูว์หมายเลขศูนย์มีพลังเทียบได้กับปืนใหญ่มหาอนุภาคของยานชั้นแม็กเจลแลน แต่มีความแม่นยำค่อนข้างต่ำและใช้พลังงานมาก ค่าใช้จ่ายในการสร้างกันดั้มมาร์คทูว์หมายเลขศูนย์ยังสูงมาก กันดั้มมาร์คทูว์หมายเลขศูนย์ปรากฏตัวครั้งแรกในวิดีโอเกม โมบิลสูทกันดั้ม กิเรน โนะ ยาโบ